Fransua Olland Iroqqa tashrifi davomida fransuz harbiy xizmatchilari bilan uchrashadi

Rasmiy tashrif bilan Iroqqa kelgan Fransiya prezidenti Fransua Olland IShIDga qarshi kurash olib borayotgan fransuz harbiy xizmatchilari bilan uchrashishi ko‘zda tutilgan. Bu haqda “TASS” xabar bermoqda.

Fransiya harbiy havo-kuchlari Suriya va Iroqda 2014-yildan beri IShID jangarilariga qarshi Chammal kodli nomi ostida operatsiya o‘tkazib kelmoqda. Iroq bosh vaziri Haydar al-Obodiy bilan birgalikdagi qo‘shma matbuot anjumanida Olland mamlakat harbiy-havo kuchlari Suriyaning Palmira shahri yaqinidagi IShID marralarini o‘qqa tutganini bildirdi.
Ma’lumot uchun, Fransiya prezidenti oxirgi bor Iroqqa 2014-yil sentabrida kelgandi.
IShID ekstremistik guruhi jahonning bir qator mamlakatlari va xalqaro tashkilotlar tomonidan “terrorchilik tashkiloti” deb topilgan.